ນິຕະຍະສານ Time ເລຶືອກເອົາ ບັນດາຜູ້ທີ່ຕໍ່ສູ້ກັບ ເຊື້ອອີໂບລາ ເປັນ ”ບຸກຄົນດີເດັ່ນແຫ່ງປີ”
ພວກ​ເຂົາ​ເຈົ້າເຫລົ່ານັ້ນ ​ໄດ້​ປະຕິບັດ​ງານ​​ ຢ່າງ​ກ້າຫານ ຢາງບໍ່ອິດ​ເມື່ອຍ ​ ແລ​ະໄດ້ສ່ຽງ​ຊີວິດ​​ເ​ຂົາ​ເຈົ້າ​ເອງ ​ໃນ​ຂະນະທີ່​ຊ່ວຍຮັກສາຊີວິດ​ຄົນ​ອຶ່ນໆ.
ນິຕະຍະສານ   ຂອງສະຫະລັດ ໄດ້ເລືອກເອົາ ບັນດາຜູ້ ຄົນທັງໝົດທີ່ໄດ້ພົວພັນກັບ ການຕໍ່ສູ້ກັບເຊື້ອອີໂບລາ ໃຫ້ເປັນ “ບຸກຄົນແຫ່ງປີ” ຂອງຕົນ ບັນນາທິການ ນິຕະຍະສານ ທ່ານນາງ Nancy Gibbs ກ່າວໃນວັນພຸດວານນີ້ວ່າ ບັນດາແພດ ແລະພະຍາບານພວກ ນັ້ນ ພາກັນເຕັມໃຈທີ່ຢືນຢູ່ ແລະຕໍ່ສູ້ ໃນອັນທີ່ທ່ານນາງຮ້ອງວ່າ “ສົງຄາມ ” ທ່ານນາງ ກ່າວວ່າ ພວກເຂົາເຈົ້າໄດ້ປະຕິບັດງານ ແລະດຳເນີນ ບົດບາດແຫ່ງຄວາມກ້າຫານ ແລະຄວາມເມດຕາ ປານີ ຢາງບໍ່ອິດເມື່ອຍ ແລໄດ້ສ່ຽງຊີວິດເຂົາເຈົ້າເອງ ໃນຂະນະ ທີ່ຊ່ວຍຮັກສາຊີວິດຄົນອຶ່ນໆ ແລະຢືນຢັດປະຕິບັດໜ້າທີ່ຕໍ່ໄປ ເຖິງແມ່ນວ່າ ໃນບາງກໍລະນີ ເຂົາເຈົ້າເອງໄດ້ຕິດເຊື້ອອີໂບລາແລ້ວ ກໍຕາມ ທ່ານນາງ Gibbs ກ່າວອີກວ່າ ບັນດາພະນັກງານແພດເຫລົ່ານັ້ນ ແມ່ນມາຈາກທົ່ວໂລກ ຮວມທັງຈາກ ອົງການນາຍແພດບໍ່ມີພົມແດນ ແລະ Samaritan’s Purse  ຊຶ່ງເປັນກຸ່ມ ຊ່ວຍເຫລືອດ້ານການແພດຂອງຊາວຄຣິສ ພວກພະນັກງານແພດບາງຄົນ ກ່າວຕໍ່ ນິຕະຍະສານ ວ່າ ເຂົາເຈົ້າເຫັນການລອດ ຊີວິດຂອງຕົນເອງ ຫລັງຈາກໄດ້ຕິດເຊື້ອອີໂບລາແລ້ວນັ້ນ ວ່າເປັນໂອກາດເທື່ອທີ່ສອງ ທີ່ ພະເຈົ້າມອບໃຫ້ເຂົາເຈົ້າ ເພື່ອຊ່ວຍເຫລືອຄົນອຶ່ນໆ ໂຄສົກທຳນຽບຂາວ ທ່ານ John Earnest ກ່າວວ່າ ປະທານາທິບໍດີ Barack Obama ມີ ຄວາມພູມໃຈເປັນທີ່ສຸດ ນຳບັນດາຊາຍແລະຍິງ ຜູ້ພິລາດອາດຫານເຫລົ່ານັ້ນແລະມີຄວາມ ຍິນດີເປັນທີ່ສຸດ ທີ່ເຂົາເຈົ້າໄດ້ຖືກຮັບຮູ້ຈາກນາໆຊາດ ໃນສິ່ງທີ່ເຂົາເຈົ້າສົມຄວນໄດ້ຮັບ